Document ID: 32000L0049

Οδηγία 2000/49/ΕΚ της Επιτροπής
της 26ης Ιουλίου 2000
σχετικά με την καταχώρηση μιας δραστικής ουσίας (metsulfuron-methyl) στο παράρτημα Ι της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση φυτοπροστατευτικών προϊόντων στην αγορά(1), όπως τροποποιήθηκε τελευταία από την οδηγία 2000/10/ΕΚ της Επιτροπής(2), και ιδίως το άρθρο 6 παράγραφος 1 και το τέταρτο εδάφιο του άρθρου 8 παράγραφος 2,
Εκτιμώντας τα ακόλουθα:
(1) Ο κανονισμός (ΕΟΚ) αριθ. 3600/92 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1972/1999(4), θέσπισε τους λετετομερείς κανόνες για την υλοποίηση του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ (στο εξής αποκαλούμενη "η οδηγία"). Κατ' εφαρμογή του ανωτέρου κανονισμού, ο κανονισμός (ΕΚ) αριθ. 933/94 της Επιτροπής(5), όπως τροποποιήθηκε τελευταία από τον κανονισμό (ΕΚ) αριθ. 2230/95(6), θέσπισε τον κατάλογο των δραστικών ουσιών των φυτοπροστατευτικών προϊόντων οι οποίες πρέπει να αξιολογούνται ενόψει της ενδεχόμενης καταχώρησής τους στο παράρτημα Ι της οδηγίας.
(2) Αυτές οι δραστικές ουσίες θα πρέπει να καταχωρούνται σε αυτό το παράρτημα όταν είναι δυνατό να αναμένεται ότι δεν θα έχουν επιβλαβείς επιπτώσεις στην υγεία των ανθρώπων ή των ζώων ή στον υδροφόρο ορίζοντα ή μη αποδεκτές επιδράσεις στο περιβάλλον.
(3) Οι καταχωρήσεις αυτές πρέπει να γίνονται για περίοδο που δεν υπερβαίνει τα δέκα έτη.
(4) Στο άρθρο 8 παράγραφος 2, η οδηγία προβλέπει ότι, μετά από την καταχώρηση μιας δραστικής ουσίας στο παράρτημα Ι της οδηγίας, τα κράτη μέλη, εντός της οριζόμενης προθεσμίας, χορηγούν, τροποποιούν ή αποσύρουν, ανάλογα με την περίπτωση, τις εγκρίσεις των φυτοπροστατευτικών προϊόντων που περιέχουν τη δραστική ουσία. Συγκεκριμένα, το άρθρο 4 παράγραφος 1 και το άρθρο 13 παραγραφος 1 της οδηγίας προβλέπουν ότι τα φυτοπροστατευτικά προϊόντα εγκρίνονται μόνον εφόσον ληφθούν υπόψη οι προϋποθέσεις που συνδέονται με την καταχώρηση της δραστικής ουσίας στο παράρτημα Ι και οι ενιαίες αρχές που θεσπίζονται στο παράρτημαVI βάσει ενός φακέλου που ανταποκρίνεται στις απαιττήσεις για τα δεδομένα που καθορίζονται στο άρθρο 13.
(5) Για την ουσία metsulfuron-methyl αξιολογήθηκαν οι επενέργειες στην ανθρώπινη υγεία και στο περιβάλλον σύμφωνα με τις διατάξεις που θεσπίζονται στον κανονισμό (ΕΟΚ) αριθ. 3600/92, για ορισμένες από τις χρήσεις που προτάθηκαν από τους αρμόδιους, για την κοινοποίηση. Η Γαλλία, με την ιδιότητα του κράτους μέλους που έχει ορισθεί εισηγητής δυνάμει του κανονισμού (ΕΚ) αριθ. 933/94, υπέβαλε στην Επιτροπή, στις 25 Ιουνίου 1997, τη σχετική έκθεση αξιολόγησης.
(6) Η υποβληθείσα έκθεση έχει εξετασθεί από τα κράτη μέλη και την Επιτροπή στο πλαίστο της μόνιμης φυτοϋγειονομικής επιτροπής. Η εν λόγω ανασκόπηση οριστικοποιήθηκε στις 16 Ιουνίου 2000 υπό τη μορφή της έκθεσης ανασκόπησης της Επιτροπής για την metsulfuron-methyl. Ο φάκελος και οι πληροφορίες που προέκυψαν από την ανασκόπηση υπεβλήθησαν για γνωμοδότηση και στην επιστημονική επιτροπή φυτών.
(7) Στη γνωμοδότησή της, η επιστημονική επιτροπή φυτών(7) επιβεβαίωσε ότι η χρήση της ουσίας δεν συνεπάγεται απαράδεκτο επίπεδο κινδύνου, αλλά επεσήμανε ότι τα κράτη μέλη θα πρέπει να εκτιμήσουν το δυναμικό έκπλυσης προς τον υπόγειο υδροφόρο ορίζοντα, ιδιαίτερα σε ευπαθείς θέσεις, και θα πρέπει να λάβουν μέτρα άμβλυνσης του κινδύνου ώστε να προστατευθεί το υδάτινο περιβάλλον.
(8) Από τις αξιολογήσεις προκύπτει ότι τα φυτοπροστατευτικά προϊόντα που περιέχουν τη σχετική δραστική ουσία είναι δυνατό να ανταποκρίνονται εν γένει στις απαιτήσεις που θεσπίζονταν στο άρθρο 5 παράγραφος 1 στοιχεία α) και β) της οδηγίας, ιδίως όσον αφορά τις χρήσεις οι οποίες εξετάσθηκαν. Ως εκ τούτου, είναι σκόπιμο να καταχωρηθεί η σχετική δραστική ουσία στο παράρτημα Ι, για να διασφαλισθεί ότι η χορήγηση, η τροποποίηση ή η ανάκληση, ανάλογα με την περίπτωση, των εγκρίσεων των φυτοπροστατευτικών προϊόντων που περιέχουν metsulfuτon-methyl μπορεί να οργανωθεί σε όλα τα κράτη μέλη σύμφωνα με τις διατάξεις της οδηγίας.
(9) Πριν από την καταχώρηση, απαιτείται μια εύλογη προθεσμία ώστε να δυνηθούν τα κράτη μέλη και τα ενδιαφερόμενα μέρη να προετοιμασθούν για να ανταποκριθούν στις νέες απαιτήσεις που απορρέουν από την καταχώρηση. Επιπλέον, μετά από την καταχώρηση, απαιτείται να καθορισθεί για τα κράτη μέλη μια εύλογη χρονική περίοδος για να εφαρμόσουν την οδηγία, και ιδίως, για να τροποποιήσουν ή να αποσύρουν, ανάλογα με την περίπτωση, τις υφιστάμενες εγκρίσεις ή να χορηγήσουν νέες εγκρίσεις σύμφωνα με τις διατάξεις της οδηγίας 91/414/ΕΟΚ. Πρέπει να προβλεφθεί μεγαλύτερη χρονική περίοδος για την υποβολή και την αξιολόγηση του πλήρους φακέλου του παραρτήματος ΙΙΙ κάθε φυτοπροστατευτικού προϊόντος σύμφωνα με τις ενιαίες αρχές που θεσπίζονται στο παράρτημα VI της οδηγίας. Για τα φυτοπροστατευτικά προϊόντα που περιέχουν διάφορες δραστικές ουσίες, η πλήρης αξιολόγηση βάσει των ενιαίων αρχών μπορεί να πραγματοποιηθεί μόνον εφόσον καταχωρηθούν στο παράρτημα Ι της οδηγίας όλες οι σχετκές δραστικές ουσίες.
(10) Ενδείκνυται να προβλεφθεί ότι η τελική έκθεση (πλην εμπιστευτικών πληροφοριών κατά την έννοια του άρθρου 14 της οδηγίας) είναι διαθέσιμη ή διατίθεται από τα κράτη μέλη για την ενημέρωση οποιουδήποτε ενδιαφερόμενου μέρους.
(11) Η έκθεση ανασκόπησης απαιτείται για την ορθή εφαρμογή από τα κράτη μέλη πολλών μερών των ενιαίων αρχών που θεαπίζονται στο παράρτημα VI της οδηγίας, όταν οι αρχές αυτές αναφέρονται στην αξιολόγηση των δεδομένων του παραρτήματος ΙΙ, τα οποία υπεβλήθησαν με σκοπό την καταχώρηση της δραστικής ουσίας στο παράρτημα Ι της οδηγίας.
(12) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης φυτοϋγειονομικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η Metsulfwon-methyl χαρακτηρίζεται ως δραστική ουσία του παραρτήματος Ι της οδηγίας 91/414/ΕΟΚ, σύμφωνα με το συνημμένο παράρτημα.
Άρθρο 2
1. Τα κράτη μέλη θέτουν σε ισχύ, το αργότερο έως τις 31 Δεκεμβρίου 2001, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Τα κράτη μέλη τροποποιούν ή αποσύρουν, ανάλογα με την περίπτωση, τις υφιστάμενες εγκρίσεις για τα φυτοπροστατευτικά προϊόντα που περιέχουν metsulfuron-methyl ως δραστική ουσία εντός αυτής της περιόδου, σύμφωνα με τις διατάξεις της οδηγίας 91/414/ΕΟΚ.
2. Εντούτοις, όσον αφορά την εκτίμηση και τη λήψη απόφασης σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, βάσει ενός φακέλου που ανταποκρίνεται στις απαιτήσεις του παραρτήματος ΙΙΙ, παρατείνεται η περίοδος που καθορίζεται στην παράγραφο 1:
- για τα φυτοπροστατευτικά προϊόντα που περιέχουν μόνο metsulfuronmethyl, σε τέσσερα έτη από τη θέση σε ισχύ της παρούσας οδηγίας,
- για τα φυτοπροστατευτικά προϊόντα που περιέχουν metsulfuron-methyl μαζί με μια άλλη δραστική ουσία περιλαμβανόμενη στο παράρτημα Ι της οδηγίας 91/414/ΕΟΚ, σε τέσσερα έτη από τη θέση σε ισχύ τέτοιας οδηγίας, ώστε να συμπεριληφθεί στο παράρτημα Ι η τελευταία από αυτές τις ουσίες.
3. Τα κράτη μέλη τηρούν την έκθεση (πλην των εμπιστευτικών πληροφοριών, κατά την έννοια του άρθρου 14 της οδηγίας) για την ενημέρωση οποιουδήποτε ενδιαφερόμενου μέρους ή την διαθέτουν σε αυτό κατόπιν συγκεκριμένου αιτήματος.
4. Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.
Άρθρο 3
Η παρούσα οδηγία αρχίζει να ισχύει την 1η Ιουλίου 2001.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 26 Ιουλίου 2000.

Labels: 0
3
6